Zadran Sher Mohammad и ръководител на мрежата за самоубийствените атентати Abdul Rauf Zakir. Yahya е действал също като преводач от арабски език и пратеник на Sirajuddin Jallaloudine Haqqani.
 Yahya развива значителна посредническа дейност в подкрепа на организирани от мрежата „Haqqani“ нападения и други действия. В началото на 2013 г. той съдейства за осигуряването на средства за бойци на мрежата. Също така в началото на 2013 г. Yahya координира прехвърлянето на доставки от Обединените арабски емирства за високопоставения ръководител на мрежата Khalil Haqqani. През 2012 г. Yahya координира разпределението на самоделни взривни устройства и комуникационно оборудване и освен това наблюдава подготовката за организираното от мрежата „Haqqani“ на 7 август 2012 г. нападение на оперативната предна база на коалицията в провинция Logar, Афганистан, при което са ранени тринадесет души, включително единадесет афганистански граждани. По всяка вероятност Yahya е разполагал с предварителна информация за извършеното през юни 2011 г. нападение на хотел „Интерконтинентал“ в Кабул, Афганистан, ръководено от Sirajuddin Haqqani и Badruddin Haqqani. При нападението са убити осемнадесет души, а дванадесет са ранени. Към 2011 г. Yahya предоставя на командири на мрежата „Haqqani“ парични средства от Sirajuddin Haqqani, предназначени за провеждането на операции.
 Понякога Yahya служи за връзка между мрежата „Haqqani“ и Ал Кайда, като връзките му с Ал Кайда са поне от средата на 2009 г. В тази си роля той предоставя парични средства за лични разходи на членове на Ал Кайда в региона. Към средата на 2009 г. Yahya действа като основната връзка на мрежата „Haqqani“ с чуждестранни бойци, включително араби, узбеки и чеченци.
 Освен това той е провеждал и управлявал медийни и пропагандни дейности на мрежата „Haqqani“ и на талибаните. Към началото на 2012 г. Yahya обикновено се е срещал със Sirajuddin Haqqani, за да получи окончателно одобрение за направените от него пропагандни видеоматериали за талибаните. Yahya се занимава с медийни прояви на мрежата „Haqqani“ от поне 2009 г., когато работи в медийно студио в медресе на мрежата и обработва видеоматериали, заснети от бойци в Афганистан. Към края на 2011 г. получава пари за разходи на мрежата, свързани с медийни дейности, от Sirajuddin Haqqani или от един от неговите заместници.
 Към началото на 2012 г. Yahya пътува около два пъти на месец, понякога заедно със Saidullah Jan, за да се среща с починалия понастоящем финансов емисар на мрежата Nasiruddin Haqqani.
 4.
 Saidullah Jan (известен още като: Abid Khan).
 Основания за включване: високопоставен член на мрежата „Haqqani“ към 2013 г.Дата на раждане: 1982 г. Място на раждане: област Giyan, провинция Paktika, Афганистан. Друга информация: а) предоставил е решаваща подкрепа на водачи и превозни средства, транспортиращи боеприпаси за мрежата „Haqqani“; б) от 2011 г. участва също в дейността на групата по набиране на членове; в) баща: Bakhta Jan. Дата на посочване от ООН: 31.7.2014 г.
 Допълнителни сведения от описателното обобщение на основанията за включване в списъка, предоставено от Комитета по санкциите:
 Saidullah Jan беше включен в списъка на 31 юли 2014 г. съгласно точка 2 от Резолюция 2160 (2014) за „участие във финансирането, планирането, подпомагането, подготовката или извършването на актове или дейности